Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: 1. § A büntetõeljárásról szóló 1998. évi XIX. törvény
Paragraph Index: 521

81. § A Be. 178/A. §-ának (1) bekezdése helyébe a következõ rendelkezés lép: „(1) A nyomozás elrendelését követõen az ügyész, illetõleg az ügyész jóváhagyásával a nyomozó hatóság a megkeresésre vonatkozó szabályok szerint – ha ez az ügy jellege miatt szükséges – a gyanúsítottról (feljelentettrõl, illetõleg az elkövetéssel gyanúsítható személyrõl) a tényállás felderítése érdekében adatok szolgáltatását igényelheti az adóhatóságtól, az egészségügyi és a hozzá kapcsolódó 2006/26. szám adatot kezelõ szervtõl és egyéb üzleti titoknak minõsülõ adatot kezelõ szervtõl. A nyomozó hatóság a hírközlési szolgáltatást nyújtó szervezettõl, a banktitoknak, értékpapírtitoknak, pénztártitoknak minõsülõ adatot kezelõ szervtõl, a közúti közlekedési nyilvántartásból, valamint az ingatlan-nyilvántartásból az ügyész jóváhagyása nélkül is igényelheti adatok szolgáltatását. Az adatszolgáltatás nem tagadható meg.”

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes